Fortuna Hjørring er fortsat en klasse over de fleste andre hold i kvindernes elitedivision i fodbold. Holdet slog lørdag Viborg med 6-0 på udebane.

Kampen om guldet er som så ofte før et opgør mellem Fortuna Hjørring og Brøndby. Lige nu er Fortuna i førertrøjen med et forspring på syv point, men også med to kampe flere spillet. Viborg var heller ikke i stand til at true Fortuna. Vendelboerne forlod Viborg med en sejr på 6-0. May Krogh Christensen gjorde det 1-0 efter 11 minutters spil. Herefter var Fortuna mølløse til to minutter før pausen. Her scorede Tanja Meier Christensen til 2-0. Tanja Meier Christensen stod også bag målet til 3-0 efter ni minutter i 2. halvleg. Emily Janns øgede til 4-0, og i kampens sidste minutter fik Fortuna scorede yderligere to gange ved Tanja Meier Christensen og Cecilie Henriksen.